पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी विक्षोभ के आंशिक प्रभाव के चलते जिले में बदले मौसम के मिजाज के चलते तापमान में गिरावट दर्ज की गई। शनिवार को जिले का अधिकतम तापमान 2 डिग्री की गिरावट के साथ 40 डिग्री व न्यूनतम तापमान 1 डिग्री की गिरवट के साथ 22.5 डिग्री दर्ज किया गया।
चौधरी चरण सिंह हरियाणा कृषि विश्वविद्यालय के मौसम वैज्ञानिकों के अनुसार जिले में आगामी 6 मई तक मौसम आमतौर पर परिवर्तनशील रहेगा। मौसम वैज्ञानिकों के अनुसार इस दौरान धूल भरी आंधी चलने का अनुमान है, लेकिन 4 व 6 मई के बीच जिले के कई इलाकों में तेज हवाओं व गरज-चमक के साथ बरसात होने का अनुमान व्यक्त किया गया है।
वहीं जिले में इन दिनों नरमे की बिजाई का काम चल रहा है। अगेती बिजाई का काम तो लगभग पूरा हो चुका है। कृषि वैज्ञानिकों के अनुसार किसान मौसम का ध्यान रखते हुए आगामी 10 मई तक नरमे की बिजाई कर सकते हैं। क्योंकि 10 मई के बाद तापमान में बढ़ोतरी होने से तथा गर्म हवाएं चलने से नरमे की फसल जलने का खतरा बढ़ जाता है।
गेहूं की फसल काे सुरक्षित स्थान पर रखें
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn